# Дълготрайни ефекти от COVID-19

27 юни 2022 г.

Повечето хора, които се заразят с COVID-19, ще имат симптоми за кратко време и след това ще се оправят в рамките на няколко седмици. Времето, необходимо да оздравеете от

COVID-19, е различно за всеки човек. Това зависи от това колко сте били болни от COVID-19. Може също да зависи от това дали имате някакви други съществуващи здравословни състояния.

Има някои хора, които изпитват дългосрочни здравословни проблеми, след като са имали COVID-19. Понякога COVID-19 прави човек да се чувства зле в продължение на много месеци след първоначалното заболяване. Това се нарича “продължителен COVID”. Продължителният COVID може да трае много седмици и месеци, дори след като човек вече няма вируса.

Продължителният COVID е по-вероятен при хора, които са имали тежък COVID-19. Въпреки това, дори хората, които са имали лека инфекция с COVID-19 и не е трябвало да ходят в болница, все пак могат да развият продължителен COVID.

## Симптоми на продължителен COVID

Продължителният COVID може да причини широк спектър от симптоми и може да не засегне всички по един и същи начин. Симптомите могат да продължат след заразяване или да се върнат, след като човек се възстанови от COVID-19.

Най-честите симптоми и състояния, които са били докладвани, включват:

* най-честите симптоми и състояния, които са били докладвани, включват: умора
* затруднено дишане
* продължителна кашлица
* болка в гърдите
* болка в ставите
* липса на достатъчно енергия, за да се упражнявате
* повишена температура
* главоболие
* проблеми с паметта и затрудненост да мислите ясно („мозъчна мъгла“)
* депресия или тревожност.

**Предотвратяване на продължителен COVID**

Най-добрият начин да предотвратите продължителен COVID е да се предпазите от заразяване с вируса на COVID-19.

Ваксинацията е най-добрият начин за намаляване на рисковете от COVID-19.

Изследванията показват, че за хората, които са ваксинирани срещу COVID-19, е по-малко вероятно да съобщават за симптоми на продължителен COVID, отколкото за хората, които не са ваксинирани.

**За повече информация**

Ако сте имали положителен тест за COVID-19 преди повече от няколко седмици и все още не се чувствате добре, говорете с Вашия лекар.

За повече информация посетете [health.gov.au/covid19-vaccines-languages](http://www.health.gov.au/covid19-vaccines-languages) или се обадете на National Coronavirus Helpline на 1800 020 080. Изберете опция 8 за безплатни устни преводачески услуги.